Taimi sõidetakse Lätist kaugemalegi ostma, näiteks Poola. Tomatikasvataja Aivar Kartsep tõi oma tänavused tomatitaimed Poolast, kokku 1200 istikut. Miks on vaja nii kaugele sõita, sest koos sõidurahaga tuleb ühe taime hinnaks 50 krooni? Aga sellepärast, et Poolast ostetakse juba õitsvad taimed. See tähendab, et siin ei pea varakevadel hakkama kasvuhooneid kütma, et tomatid märtsis õitsema hakkaksid. Kasvuhoonete kütmine ilmselt läheb kallimaks, kui taimedele Poolasse järele  sõitmine. Nii selgitas Aivar Kartsep. Igatahes otsustas ta ära proovida ja siis märkida, kas järgmisel aastal ise taimed kasvatada või loota jälle Poola abile. "Neil seal on ju nii soe ja tomat tahab sooja. Kasvuhoonesse 17-20 kraadi sisse kütta on veebruaris- märtsis väga kulukas. Tänavu igatahes hankisin taimed neilt, seda enam, et ka kevad on külm ja vilu olnud," seletas Aivar.